# Graafinen ohjeistus – Nirodha ry (kevät 2017)

## Logo

* Logoa tulee käyttää pääasiallisesti valkoisella tai mahdollisimman vaalealla pohjalla;
taustalla ei tulisi olla häiritseviä kuvioita
* Logoa tulee käyttää aina kokonaisena eikä sen asettelua saa muuttaa
* Logoa ei tule laittaa kiinni tekstiin, sivun laitoihin tai muihin graafisiin elementteihin,
vaan sille tulisi jättää "oma tilansa hengittää"

Painokelpoiset logo-tiedostot mustana ja outline-tyylisenä löytyvät png- ja eps-muotoisina [Viestintäohjeesta.](http://www.nirodha.fi/viestintaohje)

## Typografia

Nirodhalle määritelty typografia on tunnuksen ja värimaailman ohella tärkeä visuaalinen peruselementti, jonka yhtenäinen käyttö luo tunnistettavan ilmeen kirjoitetulle viestille. Nirodhan typografia määritellään nelitasoisena:

### Sähköinen viestintä - (Groteski)

Www-sivuilla ja sähköisessä viestinnässä käytetään ...-kirjasinperhettä. Päätteetön fontti on usein välitykseltään avara ja näytöllä tarkka ja helppolukuinen. Suoraviivainen ja yksinkertainen fontti on selkeämpi ja nopeammin silmäiltävä. Sähköisen viestinnän fontin on löydyttävä kaikilta tietokoneilta. Mikäli sitä ei löydy, korvaavana typografiana on *Arial*-perhe vastaavin leikkauksin.

### Pitkät tekstit - Georgia (Antiikva)

Pitkissä teksteissä käytetään Georgia-kirjasinperhettä, joka kuuluu antiikvaan eli päätteelliseen kirjaintyyliin. Päätteellisten fonttien pienet koukerot ja väkäset auttavat katsetta soljumaan kirjaimesta seuraavaan ja helpottavat lukemista, se on klassinen ja helppolukuinen.

### Painotuotteet - Trebuchet MS (Groteski)

Esimerkiksi lomakkeissa, käyntikorteissa ja esitteissä käytetään Trebuchet MS-kirjasinperhettä, joka kuuluu groteskiin eli päätteettömään kirjaintyylin. Siinä on riittävästi eri kirjainleikkauksia, jotka mahdollistavat monipuolisen ja vaihtelevan typografian käytön, joka selkeyttää ja vahvistaa viestin vastaanotettavuutta.

### Vapaa typografia - Verdana

Vapaassa typografiassa käytetään fonttia Verdana.Sitä voidaan käyttää esimerkiksi kampanjan iskulauseissa ja sloganeissa tai esimerkiksi julisteissa ja mainoksissa. Vapaassa typografiassa esimerkiksi iskulauseen kirjaintyyppi on vapaasti valittavissa kohderyhmän ja viestin mukaan. Vapaalla typografialla on näin ollen ladottu vain yksi lause tai muutama sana. Muissa kampanjan teksteissä tulee käyttää painotuote-fonttia (Trebuchet MS). Vapaa typografia mahdollistaa kohderyhmät ja kampanjan tavoitteen huomioon ottavan typografian käytön, jolloin viesti voimistuu.

## Värit

Nirodhan visuaalinen ilme on **mustavalkoinen**. Monimutkaisempia painotuotteita varten on kuitenkin määritelty muutama tehosteväri.

### Valkoinen

* symboloi oikeudenmukaisuutta, puhtautta, pehmeyttä, aitoutta, rehellisyyttä, viattomuutta, yksinkertaisuutta, turvallisuutta

### Musta

* symboloi älyä ja viisautta
* yhdistetään auktoriteettiin, voimaan ja pysyvyyteen

### Sininen (tehoste)

* symboloi rauhaa, luotettavuutta, turvallisuutta, vastuullisuutta
* edistää turvallisuudentunnetta ja luottamusta
* vakauttaa ja hidastaa, rauhoittaa mielen, tyynnyttää hermot
* hengen väri; auttaa meitä löytämään sisäisen olemuksemme

### Harmaa (tehoste)

* symboloi käytännöllisyyttä, ajattomuutta, solidaarisuutta, älykkyyttä, kestävyyttä, puolueettomuutta, luottamusta

### Päävärit

Sininen (tehoste)

CMYK: 100/37/0/0

RGB: 0/121/194

PMS: 3005

#0079c2

Harmaa (tehoste)

CMYK: 23/16/13/46

RGB: 136/139/141

PMS: Cool Grey 8

#888B8D

Lisäksi:



Musta: teksti, logo, pienet elementit

Valkoinen: Tausta

### Lisävärit

Tumma sininen (tehoste)

CMYK: 100/70/0/5

RGB: 0/70/173

PMS: 293

#0046ad

Tumma harmaa (tehoste)

CMYK: 0/0/0/70

RGB: 102/102/102

PMS: Cool Gray 9 C

#666666

Vaalea harmaa (tehoste)

CMYK 0/0/0/20

RGB 204/204/204

PMS Cool Gray 4 C

HTML CCCCCC

## Kuvakonsepti

Nirodhan käyttämät kuvituskuvat ovat mahdollisimman vähän käsiteltyjä realistisia luonnollisia/luonnon yksityiskohtia (esim. hylätty autonrengas, muurahainen, kanto, kärpänen tai tuuli). Tapahtumaviestinnässä Nirodha käyttää myös kuvia opettajista sekä tapahtumatiloistamme. Jälkimmäisien tarkoituksena on antaa toiminnalle ihmiskasvot ja madaltaa kynnystä tapahtumiin saapumiseen.

Kuvia voi kysellä Nirodhan tiedottajalta tai visuaalisesta ilmeestä vastaavalta. Ks yhteystiedot [Viestintäohjesta](http://www.nirodha.fi/viestintaohje).

## Viestintätuotepohjat

Pyritään valmistamaan:

* Verkkosivupohjat
* A4/A5-flyerpohja
* Lahjakorttipohja

Käyttämällä julkaisuissa määriteltyjä malleja, varmistutaan Nirodhan ilmeen esiintymisestä samankaltaisena tekijästä riippumatta.

## Kivijalkateksti

Kivijalkateksti toistetaan kaikessa yhdistyksen viestinnässä ja viestintätuotteissa (esitteet, julisteet, verkkosivu, mainokset, sähköpostiviestit). Se on:

Nirodha ry - vipassana-meditaatio Suomessa / Insight Meditation in Finland

Käytetään viestintämateriaalissa käytetyn kielen mukaisena versiona.